Na temelju članka 72. Zakona o komunalnom gospodarstvu (Narodne novine, broj 68/18 110/18-OUSRH, 32/20), članka 33. Statuta Općine Levanjska Varoš (Službeni glasnik Općine Levanjska Varoš, broj 2/18., 2/20., 2/21.), Općinsko vijeće Općine Levanjska Varoš, na svojoj 11. sjednici održanoj 20. prosinca 2022. godine, donijelo je

# **P R O G R A M**

# **održavanja komunalne infrastrukture za 2023. godinu**

1. **UVODNE ODREDBE**

**Članak 1.**

Ovim Programom utvrđuje se opis i opseg poslova održavanja komunalne infrastrukture s procjenom pojedinih troškova po djelatnostima, iskaz financijskih sredstava potrebnih za ostvarivanje programa i izvori financiranja.

1. **OPIS I OPSEG POSLOVA ODRŽAVANJA**

**Članak 2.**

Održavanje komunalne infrastrukture i visina potrebnih sredstava za obavljanje djelatnosti iz članka 1. ovoga Programa utvrđuje se kako slijedi:

1. **Održavanje nerazvrstanih cesta 76.800,00 eura**
2. **Održavanje javnih površina na kojima nije dopušten promet motornim vozilima 3.000,00 eura**
3. **Održavanje građevina javne odvodnje oborinskih voda 4.000,00 eura**
4. **Održavanje javnih zelenih površina 25.000,00 eura**
5. **Održavanje čistoće javnih površina 1.500,00 eura**
6. **Održavanje građevina, predmeta i uređaja javne namjene 6.700,00 eura**
7. **Održavanje groblja 13.300,00 eura**
8. **Održavanje javne rasvjete 33.000,00 eura**
9. **Javni radovi – revitalizacija javnih površina 16.000,00 eura**

**UKUPNO: 179.300,00 eura**

1. **Održavanje nerazvrstanih cesta**

**Članak 3.**

Pod održavanjem nerazvrstanih cesta podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima, kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa.

Prema popisu nerazvrstanih cesta Općina Levanjska Varoš upravlja s 45.320 m nerazvrstanih cesta, od čega su:

* 10.190 m nerazvrstane ceste 1. kategorije ( 5.540 m asfaltirano i 4.650 m tucanik)
* 35.130 m nerazvrstane ceste 2. kategorije

Opis poslova:

1. Tucaničke ceste

Radovi obuhvaćaju strojno planiranje i profiliranje postojeće tucaničke ceste prosječne širine 3-4 m, dobavu, razastiranje i planiranje kamenog agregata ili frezanog asfalta, te valjanje.

1. Asfaltne ceste

Održavanje nerazvrstanih asfaltnih cesta razumijeva čišćenje kolnika, krpanje oštećene asfaltne površine u vidu većih mrežastih pukotina, većih i manjih udarnih rupa u voznoj traci ceste, eventualno presvlačenje većih cestovnih površina kad je cesta oštećena toliko da je pojedinačno krpanje onemogućeno.

1. Cestovna signalizacija

Popravak postojeće horizontalne i vertikalne signalizacije te dobava i postava svih vrsta novih prometnih oznaka:

* + popravak i održavanje (obnova istrošenih crta, učvršćenje znakova i slično),
  + nove prometne oznake (dobava znaka, stup, postava),

1. Održavanje poljskih puteva

Ravnanje, košnja, krčenje i održavanje prohodnosti i funkcionalnosti poljskih puteva kao i produbljivanje i čišćenje putnih graba. Po potrebi i navoz kamena na poljske puteve.

1. Održavanje zemljišnog pojasa uz cestu

Uključuje ručno i strojno krčenje raslinja i nepoželjne vegetacije u području slobodnog profila ceste radi osiguranja vidljivosti prometne signalizacije i trokuta preglednosti.

1. Održavanje nerazvrstanih cesta u zimskim uvjetima „zimska služba“

Zimsko održavanje nerazvrstanih cesta razumijeva čišćenje od snijega i leda kolničkih površina.

Potreban materijal:

* + industrijska sol
  + kamena sitnež
  + efektivni rad na čišćenju

1. Upis nerazvrstanih cesta

Temeljem zakona o cestama Općina pokreće postupak rješavanja imovinskopravnih odnosa radi upisa nerazvrstane ceste kao javno dobro u općoj upotrebi

|  |  |  |
| --- | --- | --- |
| **1.** | **ODRŽAVANJE NERAZVRSTANIH CESTA** | **Iznos u eur** |
| 1.1. | Redovno održavanje – tucaničke ceste | 13.000,00 |
| 1.2. | Redovno održavanje – asfaltirane ceste | 3.000,00 |
| 1.3. | Održavanje prometne signalizacije | 1.000,00 |
| 1.4. | Održavanje poljskih puteva | 43.400,00 |
| 1.5. | Održavanje zemljišnog pojasa uz cestu | 6.700,00 |
| 1.6. | Zimska služba – čišćenje snijega | 2.700,00 |
| 1.7. | Upis nerazvrstanih cesta | 7.000,00 |
|  | **U K U P N O** | **76.800,00** |

1. **Održavanje javnih površina na kojima nije dopušten promet motornim vozilima**

**Članak 4.**

Održavanje javnih površina na kojima nije dopušten promet motornih vozila (trgovi, šetališta, pješačke staze, nogostupi, parkirališta, itd.) podrazumijeva održavanje i popravke tih površina kojima se osigurava njihova funkcionalna ispravnost.

|  |  |  |
| --- | --- | --- |
| **2.** | **ODRŽAVANJE JAVNIH POVŠINA NA KOJIMA NIJE DOPUŠTEN PROMET MOTORIM VOZILIMA** | **Iznos u eur** |
| 2.1. | Održavanje pješačkih staza i javnih prolaza | 2.500,00 |
| 2.2. | Održavanje parkirališta | 500,00 |
|  | **U K U P N O** | **3.000,00** |

1. **Održavanje građevina javne odvodnje oborinskih voda**

**Članak 5.**

Pod održavanjem građevina javne odvodnje oborinskih voda podrazumijevaju se poslovi upravljanja i održavanja građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području.

Poslovi iz stavka 1. ovog članka odnose se na iskop, čišćenje i regulaciju odvodnih jaraka, putnih graba i odvodnju nerazvrstanih cesta, te tekuće popravke, održavanje revizionih i kontrolnih okana te sanaciju cijevnih propusta ispod prometnica.

|  |  |  |
| --- | --- | --- |
| **3.** | **ODRŽAVANJE GRAĐEVINA JAVNE ODVODNJE OBORINSKIH VODA** | **Iznos u eur** |
| 3.1. | Iskop, čišćenje i regulacija odvodnih jaraka i odvodnja nerazv. cesta | 3.000,00 |
| 3.2. | Čišćenje šahtova i ostalih kontrolnih okana | 200,00 |
| 3.3. | Sanacija cijevnih propusta | 800,00 |
|  | **U K U P N O** | **4.000,00** |

1. **Održavanje javnih zelenih površina**

**Članak 6.**

Pod održavanjem javnih zelenih površina podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

Za ostvarivanje programa iz prethodnog stavka utvrđuju se sljedeći normativi:

1. održavanje travnjaka: proljetno čišćenje travnjaka, permanentno košenje trava kada ista naraste do 10 cm, prehrana i zalijevanje zelenih površina, te uništavanje korova herbicidima i skupljanje i odvoz biljnog materijala;
2. održavanje grmlja i živice: redovno proljetno uređivanje i orezivanje niskog raslinja, uređenje niskog raslinja, okopavanje i šišanje živica tijekom godine prema ukazanoj potrebi;
3. održavanje drveća i trajnih nasada: proljetno orezivanje stabala prema potrebi, rušenje dotrajalih stabala, orezivanje suhih grana stabala koje predstavljaju opasnost za prolaznike, kao i stabla koja smetaju stambenim i ostalim objektima, čišćenje, utovar grana i odvoz na deponiju – sve kontinuirano od proljeća do jeseni u skladu s planiranim financijskim sredstvima;
4. održavanje cvjetnih površina: okopavanje i plijevenje trajnica i sezonskog cvijeća, orezivanje ruža, te prehrana i zalijevanje prema potrebi;
5. hortikulturni radovi: sadnja listopadnog i crnogoričnog drveća, grmlja i živica, sadnja sezonskog cvijeća i trajnica, te obnova travnjaka;
6. ostali radovi: Razni nepredviđeni radovi koji se mogu pojaviti tijekom održavanja kao npr. planiranje terena, iskop rovova, utovar i odvoz materijala i sl.

|  |  |  |
| --- | --- | --- |
| **4.** | **ODRŽAVANJE JAVNIH ZELENIH POVRŠINA** | **Iznos u eur** |
| 4.1. | Održavanje travnjaka | 18.000,00 |
| 4.2. | Održavanje grmalja i živica | 700,00 |
| 4.3. | Održavanje drveća | 3.000,00 |
| 4.4. | Održavanje cvjetnih površina | 300,00 |
| 4.5. | Hortikulturni radovi | 1.300,00 |
| 4.6. | Ostali radovi | 1.700,00 |
|  | **U K U P N O** | **25.000,00** |

1. **Održavanje čistoće javnih površina**

**Članak 7.**

Pod održavanjem čistoće javnih površina podrazumijeva se čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, snijega i leda, kao i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu Općine.

Opis poslova:

1. Čišćenje javnih površina: Ručno i/ili strojno čišćenje i pranje ulica, trgova, javnih prolaza, parkirališta, stajališta javnog prijevoza i nogostupa, asfaltiranih javnih sportskih terena i parkova;
2. Čišćenje košarica za otpatke: pražnjenje košarica za otpatke i zbrinjavanje otpada;
3. Čišćenje snijega i leda; čišćenje od snijega i leda nogostupa, parkirališta, platoa i drugih javnih površina;
4. Nepredviđeni radovi: čišćenje javnih površina, te skupljanje otpada i zbrinjavanje u izvanrednim situacijama (poslije različitih manifestacija ili nevremena i sl.)

|  |  |  |
| --- | --- | --- |
| **5.** | **ODRŽAVANJE ČISTOĆE JAVNIH POVRŠINA** | **Iznos u eur** |
| 5.1. | Čišćenje javnih površina | 800,00 |
| 5.2. | Čišćenje košarica za otpatke | 200,00 |
| 5.3. | Čišćenje snijega i leda | 300,00 |
| 5.4. | Nepredviđeni radovi | 200,00 |
|  | **U K U P N O** | **1.500,00** |

1. **Održavanje građevina, predmeta i uređaja javne namjene**

**Članak 8.**

Pod održavanjem građevina, uređaja i predmeta javne namjene podrazumijeva se održavanje, popravci i čišćenje tih građevina, uređaja i predmeta.

Građevinama, uređajima i predmetima iz stavka 1. ovog članka osobito se smatraju orijentacijski planovi, jarboli i držači zastava, javni satovi, telefonske govornice, poštanski sandučići, nadstrešnice na stajalištima javnog prometa, klupe, stalci za bicikle, posude za odlaganje komunalnog otpada, posude za cvijeće, fontane, vodoskoci, slavine za pitku vodu i dr.

|  |  |  |
| --- | --- | --- |
| **6.** | **ODRŽAVANJE GRAĐEVINA, PREDMETA I UREĐAJA JAVNE NAMJENE** | **Iznos u eur** |
| 6.1. | Postava i održavanje zastava | 200,00 |
| 6.2. | Postava i održavanje urbane opreme | 3.700,00 |
| 6.3. | Postava i održavanje dječjih igrala | 2.100,00 |
| 6.4. | Postava i održavanje autobusnih čekaonica | 700,00 |
|  | **U K U P N O** | **6.700,00** |

1. **Održavanje groblja**

**Članak 9.**

Pod održavanjem groblja podrazumijeva se kontinuirano uređivanje i održavanje ograđenog prostora zemljišta groblja na kojem se nalaze grobna mjesta, putovi, staze, zelene površine, drveće, grmlje, prostor i zgrade za smještaj umrlih i ostalih objekata koji služe za potrebe groblja.

Održavanje groblja podrazumijeva održavanje prostora – površina groblja i zgrada za obavljanje ispraćaja i sahranu pokojnika u naseljima Paučje, Milinac, Breznica Đakovačka, Levanjska Varoš, Slobodna Vlast, Ratkov Dol, Musić, Majar (katoličko i pravoslavno), Ovčara.

|  |  |  |
| --- | --- | --- |
| **7.** | **ODRŽAVANJE GROBLJA** | **Iznos u eur** |
| 7.1. | Održavanje čistoće zgrada za obavljanje ispraćaj pokojnika, staza i platoa | 1.000,00 |
| 7.2. | Održavanje zelenih površina i hortikulture | 10.000,00 |
| 7.3. | Ostali nepredviđeni radovi na uređenju groblja | 2.300,00 |
|  | **U K U P N O** | **13.300,00** |

1. **Održavanje javne rasvjete**

**Članak 10.**

Javna rasvjeta podrazumijeva upravljanje i održavanje objekata i uređaja javne rasvjete, kao i podmirivanje troškova električne energije za rasvjetljavanje javnih površina, javnih cesta koje prolaze kroz naselje i nerazvrstanih cesta. Održavanje javne rasvjete uključuje:

* redovne preglede i zamjenu neispravnih žarulja i drugih elemenata javne rasvjete,
* podmirenje troškova električne energije
* rad na održavanju dekorativne rasvjete i ukrasa, te postavljanju i uklanjanju istih za određene blagdane i manifestacije.

|  |  |  |
| --- | --- | --- |
| **8.** | **ODRŽAVANJE JAVNE RASVJETE** | **Iznos u eur** |
| 8.1. | Utrošena električna energija javne rasvjete | 25.000,00 |
| 8.2. | Održavanje javne rasvjete | 6.000,00 |
| 8.3. | Održavanje dekorativne rasvjete i prigodna ukrašavanja | 2.000,00 |
|  | **U K U P N O** | **33.000,00** |

**Članak 11.**

Javni radovi obuhvaćaju radove na održavanju nerazvrstanih cesta krčenjem samoniklog grmlja i šiblja, čišćenje cestovnih jaraka i rubnih pojaseva uz javne prometnice, uređivanje postojećih izvora vode u šumama i sakupljanje nepropisno odbačenog otpada, te druge aktivnosti revitalizacije javnih površina.

Program se provodi u sklopu mjere aktivne politike zapošljavanja HZZ-a, a cilj mjere je motivirati teže zapošljive nezaposlene osobe za uključivanje na tržište. HZZ u potpunosti pokriva troškove minimalne bruto plaće, a Općina osigurava potrebnu opremu za rad.

|  |  |  |
| --- | --- | --- |
| **9.** | **JAVNI RADOVI – REVITALIZACIJA JAVNIH POVRŠINA** | **Iznos u eur** |
| 9.1. | Plaće za zaposlene | 12.600,00 |
| 9.2. | Doprinosi za obvezno zdravstveno osiguranje | 2.100,00 |
| 9.3. | Naknada za prijevoz na posao i s posla | 800,00 |
| 9.4. | Radna i zaštitna odjeća i obuća | 500,00 |
|  | **U K U P N O** | **16.000,00** |

1. **IZVORI FINANCIRANJA PROGRAMA**

**Članak 12.**

Sredstva za realizaciju Programa održavanja komunalne infrastrukture u 2023. godini osiguravaju se iz sljedećih izvora:

1. **Komunalna naknada 25.000,00 eura**
2. **Opći prihodi i primici 51.500,00 eura**
3. **Prihod od prodaje i zakupa polj. zemljišta u vl. RH 43.400,00 eura**
4. **Tekuće pomoći od HZZ-a 16.000,00 eura**
5. **Šumski doprinos 43.400,00 eura**

**UKUPNO: 179.300,00 eura**

1. **ZAVRŠNE ODREDBE**

**Članak 13.**

Za ostvarenje ovog Programa ovlašćuju se, u sklopu svojih nadležnosti, Općinski načelnik i Jedinstveni upravni odjel.

Provedba će se vršiti na temelju stvarnih potreba, a sukladno dinamici ostvarenja prihoda proračunskih sredstava iz članka 12. ovog Programa.

**Članak 14.**

Ovaj Program stupa na snagu osmog (8) dana od dana objave u "Službenom glasniku Općine Levanjska Varoš", a primjenjuje se od 01. siječnja 2023. godine.

**R E P U B L I K A H R V A T S K A**

**O S J E Č K O – B A R A N J S K A Ž U P A N I J A**

**O P Ć I N A L E V A N J S K A V A R O Š**

**O P Ć I N S K O V I J E Ć E**

KLASA: 024-02/22-01/48

URBROJ: 2158-25-01-22-1

Levanjska Varoš, 20. prosinca 2022. godine

**PREDSJEDNIK OPĆINSKOG VIJEĆA**

Kristian Nikolić, mag.prim.educ.